KC ร่วงแรง หลังติด Cash Balance
KC ร่วงแรง หลังติด Cash Balance ล่าสุด ณ เวลา 11.32 น. ราคาอยู่ที่ 1.56 บาท ลบ 0.14 บาท หรือ 8.24% สูงสุดที่ 1.57 บาท ต่ำสุดที่ 1.53 บาท มูลค่าซื้อขายที่ 11.94 ล้านบาท
26 พ.ค. 2559

ผู้สื่อข่าวรายงานว่า ราคาหุ้นบริษัท เค.ซี. พร็อพเพอร์ตี้ จำกัด (มหาชน) หรือ KC ณ เวลา 11.32น. ราคาอยู่ที่ 1.56 บาท ลบ 0.14 บาท หรือ 8.24% สูงสุดที่ 1.57 บาท ต่ำสุดที่ 1.53 บาท มูลค่าซื้อขายที่ 11.94 ล้านบาท ขณะที่ดัชนีตลาดหุ้นไทยโดยรวมบวก 0.17%
 

โดยราคาหุ้น KC ปรับตัวลงแรงหลังจาก ตลาดหลักทรัพย์แห่งประเทศไทย (ตลท.) ประกาศให้ KC เป็นหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance เริ่มต้นวันที่ 26 พ.ค. 2559 สิ้นสุดวันที่ 15 มิ.ย. 2559
ขณะที่ KC ชี้แจง Trading Alert List ว่า บริษัทได้ดำเนินการตามปกติแต่มีสารสนเทศรายการจำหน่ายไปซึ่งอยู่ระหว่างกำลังดำเนินการชีแจงตลาดหลักทรัพย์ แต่ไม่มีนัยสำคัญ ขณะเดียวกันบริษัทไม่ทราบถึงสาเหตุอื่นใดที่อาจส่งผลกระทบต่อการซื้อขาย และไม่มีสารสนเทศอื่นที่บริษัทต้องการชี้แจง